cyanic-selkie/wikianc huggingface dataset:
প্লেটোনিক ভালোবাসা
শাস্ত্রীয় দার্শনিক ব্যাখ্যা
গ্রীক দার্শনিক প্লেটোর নাম হতে প্লেটোনীয় ভালোবাসা ধারণাটি এসেছে, যদিও প্লেটো নিজে কখনো এই শব্দটি ব্যবহার করেননি। প্লেটোর মতানুযায়ী প্লেটোনীয় ভালোবাসা প্রকৃত সৌন্দর্য ও নৈকট্যের বৈশিষ্ট্য ধারণ করে দৈহিক আকর্ষণ অতিক্রম করে আত্মার আকর্ষণে আকৃষ্ট হওয়ার মাধ্যমে এবং সর্বশেষে, সত্যের সাথে একাত্মতা প্রকাশের দ্বারা। প্লেটোনীয় ভালোবাসা হলো রোমান্টিক ভালোবাসার বিপরীত।
প্লেটোনীয় ভালোবাসার ধারণা সর্বপ্রথম খুঁজে পাওয়া যায় প্লেটোর সিম্পোজিয়াম পাঠ্যে৷ সেখানে ভালোবাসার বিষয়বস্তু, আরো পরিষ্কারভাবে ইরোস(eros) এর বিষয়বস্তুতে এ নিয়ে লেখা ছিল। পাঠ্যে কীভাবে ভালোবাসার সূচনা হয়, তার অনুভূতি কেমন থাকে এবং কীভাবে তা বিবর্তন হয় এবং কীভাবে অকৃত্তিম প্লেটোনীয় ভালোবাসা একজন ব্যক্তির মন ও আত্মাকে আত্মিক ভালোবাসায় অনুপ্রাণিত করে তার সম্ভাব্যতা ব্যাখ্যা করা আছে৷ সক্রেটিস নিজের বক্তব্যেও প্লেটোনীয় ভালোবাসাকে বিশেষভাবে গুরুত্ব দিয়েছিলেন। তিনি প্রোফেট ডিওটিমাকে প্লেটোনীয় ভালোবাসার ধারণাকে আখ্যায়িত করেছিলেন ঐশ্বরিকতা (Divine) মননের সিঁড়ি হিসেবে। এখানে সিঁড়ি বলতে বোঝানো হয় "ভালোবাসার মই।" প্লেটো এবং ডিওটিমা উভয়ের মতে ভালোবাসার সবচেয়ে সুন্দর ব্যবহার তখন করা হবে যখন একজন আরেকজনের আত্মাকে সরাসরি ঐশ্বরিকতা ভালোবাসতে শেখাবে। সক্রেটিস ভালোবাসাকে সংজ্ঞায়িত করেছেন গর্ভাবস্থার কিছু শ্রেণিবিভাগের উপর ভিত্তি করে; শরীরের গর্ভাবস্থা, আত্মার গর্ভাবস্থা এবং অস্তিত্বের সাথে সরাসরি সম্পর্ক। শরীরের গর্ভাবস্থা মানবশিশুর জন্ম দেয় এবং এর পরবর্তী ধাপ, আত্মার গর্ভাবস্থা জন্ম দেয় গুণের- যা হলো একটি আত্মার বস্তুবাচক গঠনে রূপান্তর৷
অ্যানিমেশন
চিত্র:Animexample3edit.png ক্রমান্বয়ে লাফানো বলের এ্যানিমেশন (চিত্র নিচে), যা এই ৬টি ফ্রেমের দ্বারা গঠিত। চিত্র:Animexample.gif এই এ্যানিমেশনটিতে প্রতি সেকেন্ডের মধ্যে ১০টি ফ্রেম দেখানো হয়েছে। অ্যানিমেশন বা সজীবতা (Animation) হচ্ছে স্থির চিত্রের একটি ক্রম যেগুলোকে বিশেষ প্রক্রিয়া লক্ষ্য করলে জীবন্ত ও সচল বলে মনে হয়। এ্যানিমেশন তৈরী, সংরক্ষণ বা ধারণ করার বিভিন্ন পদ্ধতি রয়েছে, যেমন: অ্যানালগ পদ্ধতিতে ক্রম-সচল বই, সচল ছবি, ভিডিও টেপ আর ডিজিটাল পদ্ধতিতে জিআইএফ, ফ্লাশ বা ডিজিটাল ভিডিও মাধ্যম ব্যবহার করা হয়। এটি প্রদর্শনের জন্য ক্যামেরা, কম্পিউটার বা প্রজেক্টর ব্যবহৃত হয়ে থাকে। সহজ অর্থে একে "চলমান চিত্র" বলেও অভিহিত করা যায়। চলচ্চিত্রর এবং অ্যানিমেশনের সংজ্ঞা এবং মূল কারিকরী নীতি একই। চলচ্চিত্রর সংজ্ঞা অ্যানিমেশনকে সঙ্গে নেয়। নির্মাণ প্রক্রিয়ার ভিন্নতা অনুসারে চলচ্চিত্রকে জীবন্ত গতি (live action), বা অ্যানিমেশন এই দুটি ভাগে ভাগ করা যায়। জীবন্ত গতি চলচ্চিত্র নির্মাণ করতে চলমান বস্তুটিকে ক্যামেরার সহায়তায় সময়ের ক্ষুদ্র ক্ষুদ্র অন্তরালে (পারম্পরিক ভাবে সেকেণ্ডে ২৪টা) ফটো তোলা হয়। এই ছবিগুলি চলমান বস্তুটির বিভিন্ন মূহুর্তকে স্থির চিত্র করে ফেলা হয়। প্রতিটি ছবিকে একটি 'ফ্রেম' বলা হয়। পরে প্রজেক্টরের সহায়তায় এই 'ফ্রেম'গুলিকে ক্রম অনুসারে পর্দায় প্রক্ষেপণ করা হয়। দৃষ্টির জড়তা (Persistence of vision) পরিঘটনার জন্য আমাদের চোখ পরপর প্রক্ষেপিত স্থির চিত্রের ক্রমকে গতির ভ্রমে রূপান্তরিত করে এবং আমরা ছবিটিকে চলন্ত দেখি। পরে অবশ্য এই মতকে নাকচ করা হয়। লক্ষ্যনীয় যে এই পদ্ধতিতে একটি বিশেষ যন্ত্র (চলচ্চিত্র ক্যামেরা)র দ্বারা, চলনশীল একটি বস্তুর চলনকে 'ফ্রেমে'র রূপ দেয়া হয়। অ্যানিমেশন প্রক্রিয়া প্রতিটি ফ্রেমে আলাদা আলাদা সৃষ্টি করা হয়। পরে প্রতিটি ফ্রেমকে ক্রম অনুসারে পর্দায় নিক্ষেপন করে গতির আভাস দেয়া হয়। অ্যানিমেশন নির্মাণ করতে প্রতিটি ফ্রেম একটি একটি করে সৃষ্টি করা হয়। ফ্রেম নির্মাণ বিভিন্ন পদ্ধতিতে করা যায়। হাতে আঁকা এবং একটা বস্তুর অবস্থানের সামান্য পরিবর্তন করে তার ছবি নেওয়া সাধারণত ব্যবহৃত দুটি প্রক্রিয়া। বর্তমান গাণনিক যন্ত্রের (কম্পিউটার) সহায়তায় অ্যানিমেশন নির্মাণ করাটি জনপ্রিয় উপায়। অ্যানিমেশন দ্বিমাত্রিক (2D) বা ত্রিমাত্রিক (3D) হতে পারে।
শব্দের উৎপত্তি
thumb|১৯০৮ সালে [[এমিল সল-এর তৈরী করা এ্যানিমেশন চলচ্চিত্র ফ্যান্টাসম্যাগোরী যা প্রথম এ্যানিমেশন-কৃত ছবি; এতে হাতে আঁকা চিত্র ব্যবহৃত হয়েছে।]]
লাটিন ভাষার শব্দ anima (আত্মা/soul), এর ক্রিয়াবাচক শব্দ হল Animate । Animate শব্দর অর্থ আত্মা দান করা, বা প্রাণ দিয়া। অর্থাৎ একটি জড় বস্তুতে প্রাণ প্রতিষ্ঠা করা। অ্যানিমেশনে জড়/স্থির চিত্রকে গতিশীল করে "প্রাণ দেয়া" হয় বলেই একে অ্যানিমেশন বলা হয়।
অ্যানিমেশনের ইতিহাস
অবশ্য অ্যানিমেশনকে বর্তমান রূপ দেয়ার আগে চলচ্চিত্রের কলা-কৌশল পূর্ণাঙ্গ রূপে বিকশিত হওয়ার প্রয়োজন ছিল। চলচ্চিত্রর আগে আবিষ্কৃত হয়েছিল পর্দায় বড় করে ছবি প্রক্ষেপ করার প্রক্রিয়া। ১৬৪০ সালে এথোনেসিয়াস কার্চার (Athonasius Kircher) 'ম্যাজিক লন্ঠন' (Magic Lantern) নামের একটি যন্ত্র তৈরি করেন। তিনি কাঁচে ছবি এঁকে সেই ছবি ম্যাজিক লণ্ঠনের মাধ্যমে পর্দায় প্রক্ষেপ করে দেখিয়েছিলেন। অ্যানিমেশনের একটি রুক্ষ রূপও তিনি আবিষ্কার করেছিলেন।
১৮২৪ সালে পিটার মার্ক রোজেট (Peter Mark Roget) প্রথমবার "দৃষ্টি জড়তা" পরিঘটনাটি লক্ষ্য করেন। এই পরিঘটনা মতে, আমাদের চোখের অক্ষিপটে (Retina) থেকে যেকোনো দৃশ্য কিছু সময়ের জন্য চোখে বর্তমান থাকে। সেই মুহূর্তের পরইে মানুষটিকে আলাদা দেখা পায়। যদি মধ্যবর্তী এই না দেখা সময়টিতে দৃশ্যের পরিবর্তন করা হয়, লোকজন পরিবর্তন হওয়ার বিষয়টি ধরতে পারে না। দৃশ্যমান সময়ে যদি একটি গতির ক্রমাগতভাবে পরিবর্তিত ছবি দেখতে থাকা হয় এবং মাঝের না দেখা সময়টিতে দৃশ্যাবলীর পরিবর্তন ঘটানো হয়, তখন মানুহজন চোখের সম্মুখে চলমান দৃশ্যাবলী দেখতে পায়, যদিও প্রতিটি দৃশ্য অগোচরে চলমান হয়। এই 'দৃষ্টি জড়তা' ব্যতীত চলচ্চিত্র বা অ্যানিমেশন সম্ভবেই ছিল না।
এমন একটি খেলনা ছিল থোমাট্রোপ (Thaumatrope)। ফেনাকিষ্টোস্কোপ (Phenakistoscope) একে নীতিতে তৈরি অন্য একধরনের খেলার সামগ্রী।
এধরনের একটি উল্লেখনীয় সরঞ্জাম ছিল জুট্রোপ (Zoetrope), একে 'জীবনের চাকা' বলেও ডাকা হত। ১৮৬৭ সালে আমেরিকায় এইধরনের খেলনার প্রচলন হয়। দীর্ঘ কাগজের টুকরোতে একটি গতির ক্রমের ছবি এঁকে একটি চোঙার মধ্যে লাগানো হত। সেই চোঙাতে ছিল দীর্ঘ কিছু ফুটো। চোঙাটি জোরে ঘুরিয়ে সেই ফুটোকে চালিয়ে ভিতরের ছবিটি গতিশীল করা হত।
প্রাক্সিনোস্কোপ (Praxinoscope) আবিষ্কার করেছিলেন এমিল রেনড (Emile Reynaud)। এই যন্ত্রটি প্রায় জুট্রোপের মতোই ছিল, কিন্তু চোঙাটির অক্ষে অন্য একটি ছোট চোঙা বাইরে থেকে এনে লাগিয়ে দেওয়া হত। তারোপরে, এর চোঙার পরিধি ছিল বেসি। তাতে এর মধ্যে ৩০ ফুট দীর্ঘ কাগজের টুকরো লাগিয়ে ছবি আঁকা হত। অবশ্য এই যন্ত্রে কাগজ ব্যবহার না করে একধরনের পারদর্শী কাগজে ছবিটি আঁকা হত। এই কাগজটিকে বলা হত "ক্রিষ্টালয়েড্‌" (Crystaloid)। ছবি আঁকতে বেশি স্থান লাগার জন্য এই যন্ত্রে একেবারে ছোট গতির ছবি না এঁকে একটা সম্পূর্ণ নাটকীয় ঘটনা আঁকা হত। অ্যানিমেশনের মাধ্যমে কাহিনী বলার প্রক্রিয়া প্রচরন এই যন্ত্র থেকেই আরম্ভ হয়েছিল।
১৮৬৮ সালে বাজারে আসে অন্য একধরনের নতুন খেলনা, ফ্লিপার বুক (Flipper Book)। এতগুলি যন্ত্রর মধ্যে এটিই ছিল তুলনামূলক সরল এবং জনপ্রিয়। একটি ক্রমের কয়েকটি ছবি ক্রম অনুসারে একদিকে বেঁধে রাখা হত। অন্যদিকে, ছবির দমটির কাছে ধরে বেগে একটি একটি করে ঘোরালে ছবিটি গতি লাভ করত। এই ফ্লিপার বুক আজও বাজারে পাওয়া যায়। আজকাল অবশ্য আঁকা ছবির পরিবর্তে একটি ক্রমে থাকা তোলা ছবি দেখা যায়। 'ফ্লিপার বুক' বা 'ফ্লিপ বুক' পারম্পরিক 'অ্যানিমেটর'গণ এখনও প্রারম্ভিক পরীক্ষার জন্য ব্যবহার করেন।
লক্ষ্যনীয় যে, এই সময় পর্যন্ত সর্বদাই হাতে আঁকা ছবি ব্যবহার করা হত। ক্যামেরার আবিষ্কার হয়েছিল, যদিও এমনসব খেলনার জন্য ক্যামেরায় তোলা ছবি ব্যবহার করা হত না। আবিষ্কারক টমাস আলভা এডিসন (Thomas Alva Edison) জুট্রোপ যন্ত্র দ্বারা অনুপ্রাণীত হয়ে একটি গতিশীল বস্তুর ক্রমিক ছবি তোলার একটি যন্ত্র আবিষ্কারে মনোনিবেশ করেন। এইকাজের জন্য ১৮৮৮ সালে তিনি সহযোগী উইলিয়াম ডিক্‌শন-কে (William K.L. Dickson) দায়িত্ব দেন। দুইজনে ক্রমিক ছবি তোলার জন্য কাইনেটোগ্রাফ (Kinetograph) এবং সেই ছবি চলমান অবস্থায় চালাবার জন্য কাইনেটোস্কোপ (Kinetoscope) নামে একধরনের যন্ত্র উদ্ভাবন করেন। ১৮৯৪ সালে 'কাইনেটোস্কোপ' যন্ত্র বাজারে মুক্ত করা হয়। এই যন্ত্রে একটি ফুটোর মাধ্যমে চলমান ছবি দেখানোর ব্যবস্থা ছিল। তাতে একবারে একজন ব্যক্তি ছবি দর্শন করতে পারত। এই অসুবিধা দূর করতে প্রতিদ্বন্দ্বী আবিষ্কারকরা সেই ছবি পর্দায় বড়ো করে প্রক্ষেপ করার ব্যবস্থা চালু করে। টমাস এর্মাট (Thomas Armat) নির্মিত এমন একটি যন্ত্রের আধারে এডিসন নিজে একটি প্রজেক্টর (Projector) নির্মাণ করেন এবং নাম দেন ভিটাস্কোপ (Vitascope)।
১৮৯৬ সালে, নিউইয়র্কের এটি সংবাদপত্রে কার্টুনিস্ট জেমস‌ ষ্টুয়ার্ট ব্লেকটন (James Stuart Blackton) একটি সাক্ষাৎকারের জন্য এডিশনের কাছে যান। তখন ছবি আঁকায় ব্লেকটনের ক্ষীপ্রতা দেখে তিনি একটি ক্রমিক সমন্বয়কারী ছবি আঁকতে অনুরোধ করেন। সেই ছবিগুলির এডিসন ফোটো তুলে রাখেন। সেয়েই ছিল ফোটোগ্রাফি এবং ছবির প্রথম সংযোগ। ১৯০৫ তারা দুজনে "মজারু মুখের হাস্যরসাত্মক মূহুর্ত" (Humorous Phases of Funny Faces) নামে একটি চলচ্চিত্র নির্মাণ করেন। এই চলচ্চিত্রটির জন্য প্রায় ৩০০০ টি ছবি আঁকা হয়েছিল। লোকেরা এই নতুন পরীক্ষা দেখে অভিভূত হয়ে গিয়েছিল। এটিই ছিল আধুনিক অ্যানিমেশনের পূর্বপুরুষ।
১৯০৮ সালে এমিল কোল (Emile Cohl) নির্মাণ করেন ফ্যান্টাসমাগরি নামে একটি অ্যানিমেশন ছবি। এটি প্যারিসে প্রথম দেখানো হয়েছিল।প্রেক্ষাগৃহে বড় ছবির এটির মাধ্যমে একটি সম্পূর্ণ কাহিনী দেখানো হয়েছিল। চরিত্রসমূহের ছাড়াও বিদ্যুতের খুঁটি, ঘর ইত্যাদিও এতে নড়চড় করেছিল, সুখী বা দুখীও হয়েছিল। এই ছবিটিতে অ্যানিমেশনের সফল প্রয়োগের আরম্ভ হয়েছিল। পরবর্তীকালে অ্যানিমেশনের ক্ষেত্রে মেনে চলা একটি নীতি এখানেই প্রথম ব্যবহার করা হয়েছিল —'ক্যামেরাতেও যা করা যায় সেইটি না করা, ক্যামেরার কাজ না করা।' চলচ্চিত্র ইতিহাসবিদদের মতে এটিই পৃথিবীর সর্বপ্রথম অ্যানিমেটেড কার্টুন।
উইনসর মেক্‌কে (Winsor McCay)
উইনসর মেক্‌কে-ই প্রথম অ্যানিমেশনকে একটি শিল্পকলা হিসেবে জন্ম দেওয়ার প্রয়াস করেন। মেক্‌কে ছিলেন একজন কম‌িক্স শিল্পী। তার 'আজব দেশে ছোট্ট নিমো' (Little Nemo in Wonderland) ছিল এটি জনপ্রিয় কমিক্‌স। নিজের সন্তানের জন্য তিনি প্রায় ৪০০০ ছবিকে 'ছোট্ট নিমো'-Little Nemo (১৯১১) নামে অ্যানিমেশন ছবির রূপ দেন। তার এই চলচ্চিত্র খুব জনপ্রিয় হয়েছিল। ১৯১২ সালে তিনি নির্মাণ করেন আরেকটি অ্যানিমেশন ছবি How a Mosquito Operates। ১৯১৪ সালে তিনি Gertie the Dinosaur নামে আরেকটি অ্যানিমেশন ছবি নির্মাণ করেন। এই ছবিটির প্রদর্শনের সময়ে 'গার্টি' নামে ডাইনোসরটির চলচ্চিত্র পর্দায় প্রক্ষেপ করা হয়েছিল এবং মেক্‌কে নিজে পর্দার আগে স্থির হয়ে 'গার্টি'কে আপেল খাইয়েছিলেন। 'গার্টি দা ডাইনোোসর' ছবিটিকে অ্যানিমেশন শিল্পের একটি মাইলফলক বলে মানা হয়। প্রথমবার সুনিপুণ ছবির মাধ্যমে 'গার্টি'কে আঁকা হয়েছিল, 'গার্টি'র হাত-পা চালনা ছিল একেবারে জীবন্ত এবং 'গার্টি'র ভাল লগা, দুঃখ পাওয়া ইত্যাদিরও সুন্দর রূপ দেওয়া হয়েছিল। ছবিটি খুব জনপ্রিয় হয়েছিল। এই ছবিটিই অ্যানিমেশনকে একটি বিশিষ্ট শিল্প রূপে তুলে ধরে। ১৯১৮ সালে ২৫,০০০ ছবির সেই সময় পর্যন্ত দীর্ঘতম অ্যানিমেশন ছবি 'The Sinking of the Lusitania' নির্মাণ করেন মেক্‌কে-ই। এর পরে মেক্‌কে আরো তিনটি অ্যানিমেশন ছবি নির্মাণ করেছিলেন।
মেক্‌কের অ্যানিমেশন ছবিগুলি জনপ্রিয় হওয়া ছাড়াও শিল্পকলাত্মক দিক থেকেও উল্লেখযোগ্য ছিল। অ্যানিমেশনকে একটি শিল্প হিসেবে গড়ার ক্ষেত্রেও মেক্‌কের অবদান অনস্বীকার্য। অ্যানিমেশন ছবির নির্মাণ ছাড়াও দক্ষ চিত্রকর এবং শিল্পী হিসেবে মেক্‌কে ছিলেন অসাধারণ। তাকে 'কার্টুন জগতের মোজার্ট' বলে সম্বোধন করা হয়। International Animated Film Society (ASIFA - Hollywood)-এ তার নামের পুরস্কারটি জীবন-ব্যাপী সাধনার পুরস্কার নামকরণ করেছে।
মেক্‌কের অ্যানিমেশন খুব জনপ্রিয় এবং শিল্পকলাত্মক দিক থেকেও উন্নত হওয়ার পরেও কিন্তু সাধারণভাবে অ্যানিমেশন ছবির মান উন্নত ছিল না। মেক্‌কে নিজেই ছবি আঁকতেন এবং তার কোনো সহকারীও ছিল না। তার পদ্ধতি ছিল যথেষ্ট সময়বহুল এবং কষ্ট সাপেক্ষ। তাতে সেই ধরনে বাণিজ্যিকভাবে অ্যানিমেশন ছবি নির্মাণের কাজ করা সম্ভব ছিল না। বাণিজ্যিক অ্যানিমেশন শিল্পীদের আয়োজিত একটি সভায় তিনি নতুন অ্যানিমেটরদের টাকার নামে একটি শিল্পকে ধূলিস্যাৎ করার অভিযোগ করেছিলেন।
বাণিজ্যিক স্টুডিওতে অ্যানিমেশন এবং বিকাশ
অ্যানিমেশন ছবির জন্য প্রয়োজন বহু সংখ্যক হাতে আঁকা ছবি। তাতে একজন মানুষের জন্য দীর্ঘ অ্যানিমেশন ছবি নির্মাণ করা সম্ভব নয়। সেক্ষেত্রে, অ্যানিমেশন ছবি নির্মাণের জন্য স্টুডিও গড়ে ওঠে। কয়েকজন শিল্পী একসাথে ছবি আঁকেন এবং সেগুলি ক্যামেরায় ফোটোর মাধ্যমে তুলে অ্যানিমেশন ছবি তৈরি করা হয়। অ্যানিমেশন ছবিগুলিকে কার্টুন (Cartoon) বলা হত। অ্যানিমেশনের জন্য প্রথম স্টুডিও খুলেছিল রাওল বার (Raoul Barre) নামে একজন লোক ১৯১৪ সালে। ১৯১৫ সালে পত্তন হয় 'ব্রে-হার্ড প্রসেস কোম্পানী'র (The Bray-Hurd Process Company)। এই স্টুডিও পরবর্তী ১৭ বছর কার্টুন ছবি নির্মাণ করে। অন্য অনেক স্টুডিও এই সময়কালে উঠে আসে। এই স্টুডিওগুলিকে অ্যানিমেশন ছবি মসৃণ এবং নির্মাণকার্য্য সহজ করে তুলবার জন্য নতুন নতুন কৌশল উদ্ভাবন করতে হয়েছিল।
মেক্স ফ্লেইসার (Max Fleischer) আবিষ্কার করেছিলেন রটোস্কোপ পদ্ধতি। এই পদ্ধতিতে 'জীবন্ত ছবি'র (live action) ফ্রেমকে পরিবর্ধিত করে সেই ছবির ওপরে বুলিয়ে বুলিয়ে অ্যানিমেশন ছবির ফ্রেম আঁকা হত। জীবন্ত মানুষের ছবির থেকে আঁকা হওয়ার জন্য হাতে-ধরে সঞ্চালনের শুদ্ধ রূপ ফুটে উঠেছিল।
অন্য একটি গুরুত্বপূর্ণ উদ্ভাবন ছিল 'সেল'-এর (Cel) ব্যবহার। 'সেল' একধরনের পারদর্শী কাগজের মতো পাত। 'সেলুলয়েড দ্বারা নির্মাণ হওয়ার জন্যই একে সংক্ষেপে সেল বলা হত। আসলে সেল সেলুলয়েড সেলুলোজ নাইট্রেট এবং কর্পূরের মিশ্রণ। কিন্তু এটি অতিমাত্রায় জ্বলনশীল এবং সহজে নস্ট হয়ে যায় বলে পরে সেলুলয়েডের পরিবর্তিত সেলুলোজ অ্যাসিটেট দ্বারা নির্মিত সেল ব্যবহার করা হয়। ১৯৯০-র দশক থেকে সেলের ব্যবহার সম্পূর্ণরূপে বন্ধ করে স্টুডিওগুলি কম্পিউটার প্রোগ্রামের সহায়তা নিতে আরম্ভ করে।
১৯২০-৩০-র সময়কালে কয়েকটি অ্যানিমেশন স্টুডিও গড়ে ওঠে। এই স্টুডিওসমূহ নিজের ছবির প্রতি দর্শক আকৃষ্ট করার জন্য অহরহ চেষ্টা করে যাচ্ছিল। সেই সময়ে স্টুডিওতে নির্মিত কার্টুন ছবিগুলি দেখানো হত ছবিঘরে মূল ছবি প্রদর্শনের আগে আগে। স্টুডিওগুলি জনপ্রিয়তা ধরে রাখার জন্য কিছু জনপ্রিয় হয়ে যাওয়া চরিত্রকে বারে বারে ব্যবহার করত।
বিংশ শতাব্দীর দ্বিতীয় দশকে মার্কিন যুক্তরাষ্ট্রে গড়ে ওঠা অ্যানিমেশন স্টুডিওগুলি মূলতঃ কিছু জনপ্রিয় কার্টুন চরিত্র গড়ে তোলার উপর গুরুত্ব দিত। আর সেই চরিত্রের বিভিন্ন কাণ্ড-কারখানার ছোট অ্যানিমেশন ছবি তৈরি করে দর্শক বাড়ানো হত। বহু এমন চরিত্রের মধ্যে বিশেষ স্থান লাভ করা একটি চরিত্র ছিল 'ফেলিক্স-দা ক্যাট' (Felix the Cat)। পারামাউণ্ট (Paramount) স্টুডিওর ব্যানারে অটি মেসমার সৃষ্টি করেছিলেন এই কার্টুন মেকুরীটির। ফেলাইন ফোলিস (Feline Follies) নামের ছবিতে এই চরিত্রের প্রথম অভিষেক ঘটেছিল।
মেক্স ফ্লেইসারের ইঙ্কওয়েল স্টুডিও থেকে (Inkwell Studios) উঠে এসেছিল অন্য একটি জনপ্রিয় চরিত্র 'ইঙ্কওয়েলের বহুরূপী' (The Inkwell Clown)। প্রথম অবস্থায় এই 'বহুরূপী'র চরিত্রটির কোনো নাম দেওয়া ছিল না বলে তিনি নিজেই 'ইঙ্কওয়েলের বহুরূপী' নাম দিয়ে নেন। পরে অবশ্য 'কোকো' (Koko) হিসাবে নামকরণ করা হয়। এই বহুরূপী চরিত্রটি আঁকতে রটোস্কোপ পদ্ধতির সহায়তা নেওয়া হয়েছিল। এইভাবে বাস্তব বস্তুর সাথে যোগাযোগ করা প্রথম কার্টুন চরিত্র হওয়ার গৌরবও 'ইঙ্কওয়েলের বহুরূপী'র প্রাপ্য।
সেই সময়ের অন্য একটি জনপ্রিয় কার্টুন চরিত্র হ'ল 'বঞ্জো' (Bonjo the Dog, স্রষ্টা: জর্জ ষ্টাডি (George Studdy))।
১৯২৭ সালে ওয়াল্ট ডিজনি স্টুডিও থেকে নির্মাণ হয় মিকি মাউসের প্রথম কার্টুন ছবি এবং সেটি থেকে হলিউডের (Hollywood) অ্যানিমেশন ছবির ইতিহাস ওয়াল্ট ডিজনি স্টুডিওর ইতিহাসের সাথে অঙ্গাঙ্গীভাবে যুক্ত হয়ে পড়ে।
মিকি মাউজ
মিকি মাউজের প্রথম ছবি ছিল 'প্লেন ক্রেজি' (Plane Crazy) (১৯২৮), দ্বিতীয় ছবি ছিল 'দ্য গ্যালোপিং গচো' (The Galloping Gaucho) (১৯২৮)। অবশ্য এই দুটি ছবি়ই পরিবেশকের অভাবের জন্য মুক্তি দেওয়া সম্ভব হয়নি। ১৯২৮ সালে ওয়াল্ট ডিজনি সবাক করে নির্মাণ করেন আরেকটি মিকি মাউজের ছবি, 'স্টিমবোট উইলি' (Steamboat Willie)। এই ছবিটি মুক্তি দেয় সেলিব্রিটি পিকচার্স (Celibrity Pictures)। ১৯২৮ সালের ১৮ নভেম্বর তারিখে মুক্তি পাওয়া এই ছবিটি অভূতপূর্ব প্রশংসা লাভ করে। এর পরে কয়েকটি মিকি মাউজের ছবি নির্মাণ করা হয়।
ওয়াল্ট ডিজনি স্টুডিও
ওয়াল্ট ডিজনি ১৯২১ সালে গৃহ শহর কানসাসে (Kansas) প্রথম 'লাফ-ও-গ্রাম' স্টুডিও খুলে অ্যানিমেশন ছবি নির্মাণ আরম্ভ করে। ২ বছর পরে এই স্টুডিও বন্ধ করে ওয়াল্ট ডিজনি হলিউডে আসে এবং সেখানেই ওয়াল্ট ডিজনি স্টুডিও খোলে। এই স্টুডিও থেকেই ১৯২৪ সালে প্রথমে নির্মাণ করে 'অ্যালিসের ওয়াণ্ডারল্যাণ্ড' (Alice's Wonderland) নামে একটি অ্যানিমেশন এবং 'জীবন্ত গতি'র (Live Action) মিশ্রিত ছবি। এই ছবিসমূহে অ্যালিসের চরিত্রে অভিনয় করেছিল একটি ছোট মেয়ে এবং অ্যালিসের সাথে অভিনয় করা কার্টুন চরিত্রগুলি ছিল হাতে আঁকা।
১৯২৭ সালে ওয়াল্ট ডিজনি স্টুডিও থেকে আরেকটি কার্টুন চরিত্রের জন্ম দেওয়া হয়। সেটি ছিল 'অসওয়াল্ড, দা লাকি র্যাবিট' (Oswald the Lucky Rabbit)। 'অসওয়াল্ড'-এর ছবিসমূহ প্রভূতভাবে জনপ্রিয় হয়েছিল। ১৯২৮ সালে ওয়াল্ট ডিজনির ছবি পরিবেশক 'ইউনিভার্সাল স্টুডিও' ওয়াল্টকে উপযুক্ত টাকা দিতে অস্বীকার করায় তিনি নিজে একটি স্টুডিও খুলে অসওয়াল্ডের ছবি নির্মাণ করা আরম্ভ করেন।
ত (ইন্ডিক)
ত হলো ইন্ডিক আবুগিদার ষোলতম ব্যঞ্জনবর্ণ। আধুনিক ইন্ডিক লিপিগুলিতে ত গুপ্ত বর্ণ -এর মধ্য দিয়ে ব্রাহ্মী বর্ণ থেকে উদ্ভূত হয়েছিল।
অ্যানিমেশন
ওয়াল্ট ডিজনি স্টুডিও
সেই সময়ে প্রচলিত অ্যানিমেশন ছিল রুক্ষ। চরিত্রসমূহকে চলা-ফিরা করিয়ে মানুষকে হাসাতে পারলেই হল বলে ভাবা হত। তাছাড়া, কম সময়ে এই অধিক সংখ্যক ছবি নির্মাণের দায়িত্ব এসেছিল মালিক কর্তৃপক্ষ থেকে। যতদূর কম পরিশ্রমে এবং কম সময়ে ছবিসমূহ আঁকার চেষ্টা করা হত। তাতে অ্যানিমেশন ছবিসমূহে সুকুমার শিল্পের গাম্ভীর্য্য দেখা যেত না। ওয়াল্ট ডিজনি অ্যানিমেশন ছবির এই বিশেষ অসুবিধা দূর করার চেষ্টা করে অ্যানিমেশন ছবি নির্মাণের সমগ্র প্রক্রিয়াটিকে পুনর্নির্মাণ করেন।
ত (ইন্ডিক)
আর্যভট্টের ব্যবহার
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। त-এর বিভিন্ন রূপের মানসমূহ নিচে দেয়া হল:
অ্যানিমেশন
ওয়াল্ট ডিজনি স্টুডিও
ওয়াল্ট ডিজনি সঙ্গীতের গতির সাথে চরিত্রের গতির সঙ্গতি রখার চেষ্টা করেন যাতে চরিত্রের গতিতে সুষমতার অনুভব হয়। এই উদ্দেশ্যে স্টুডিওর সঙ্গীতজ্ঞ কার্ল ষ্টালিং (Carl Stalling) ছবির সঙ্গীত আগেই বানীবদ্ধ করার জন্য নেন। পরে অ্যানিমেটর সেই সঙ্গীতের সাথে সামঞ্জস্য রেখে চরিত্রের গতির ছবি আঁকেন। এই পদ্ধতিতে নির্মাণ করা 'সিলি সিম্ফোনি' (Silly Symphonies) এমনই এক ছবি যা ডিজনীর অ্যানিমেশনকে অন্যান্য স্টুডিওর অ্যানিমেশনের থেকে পৃথক এবং সুসংহত রূপ দেয়। ছবির সংলাপও আগে থেকে রেকর্ডিং করার ব্যবস্থা করা হয়।
ত (ইন্ডিক)
অসমীয়া-বাংলা '''ত
ত হল অসমীয়া ও বাংলা ভাষার ষোড়শ ব্যঞ্জনবর্ণ এবং বাংলা বর্ণমালার ২৭তম বর্ণ।
অ্যানিমেশন
ওয়াল্ট ডিজনি স্টুডিও
ডিজনী স্টুডিওতে প্রথমে ব্যবহার করা হয়েছিল বর্তমান অ্যানিমেশন ছবি নির্মাণের একটি খুব জরুরী পর্ব —'স্টোরি বোর্ড' (Story Board) অঙ্কন। একটি গল্প ছবি হিসেবে কতটা লাগবে তার একটি আভাষ পাওয়ার জন্য কমিক্‌সের মতো করে গল্পটির একগুচ্ছ ছবি আঁকা হয়েছিল, এবং সেই ছবির ক্রমান্বয়িক আলোচনা করে ঠিক করা হয়েছিল কোনটিতে আরও ভাল করে পরিবেশন করার জায়গা আছে। তাতে স্টুডিওর ছবির গল্পের মান আগের থেকে উন্নত হতে আরম্ভ করেছিল।
ত (ইন্ডিক)
ব্যাকরণিক প্রয়োগ
ত কখনো তো রূপেও উচ্চারিত হয়। নিম্নে এরকম তো/ত/ৎ এর ব্যবহার উল্লেখ করা হয়েছে; অব্যয় হিসেবে
অ্যানিমেশন
ওয়াল্ট ডিজনি স্টুডিও
এবার ওয়াল্ট 'ব্যক্তিত্বসম্পন্ন অ্যানিমেশন' (Personality Animation) নির্মাণের ওপর জোর দেন। সেই সময়ের কার্টুন চরিত্রগুলিকে ক্ষোভ, দুঃখ, আনন্দ ইত্যাদি প্রকাশ করার জন্য সক্ষম করা হয়েছিল যদিও একটি বিশেষ ব্যক্তিত্ব আহরণ করার জন্য সক্ষমতা ছিল না। উদাহরণ স্বরূপ, নায়ক এবং খলনায়কের হাসি, কান্না ইত্যাদিতে একই ধরনের হাত-মুখ নড়াচড়া করানো হত। ওয়াল্ট ডিজনি স্টুডিও এই অসুবিধা দূর করার জন্য অ্যানিমেটরদেরকে ছবি অঙ্কনের বিশেষ প্রশিক্ষণ দেওয়া আরম্ভ করে। চরিত্রানুসারী ব্যক্তিত্ব লাভ করার জন্য সক্ষম হওয়া প্রথম অ্যানিমেশন ছবি ছিল 'থ্রী লিট্‌ল পিগ্‌স' (১৯৩৩, Three Little pigs)।
১৯৩৪ সালে ওয়াল্ট ডিজনি প্রথম পূর্ণদৈর্ঘ্যের অ্যানিমেশন ছবি 'স্নো হোয়াইট অ্যান্ড সেভেন ডোয়ার্ফস'-এর (Snow White and Seven Dwarfs) নির্মাণের কাজ আরম্ভ করেন। প্রথমে স্টুডিওর আর্টিষ্টদেরকে প্রশিক্ষণ দিয়ে তৈরি করে নিয়ে ওয়াল্ট ডিজনি এই কাজে হাত দিয়েছিলেন। ১৯৩৭ সালে এই ছবিটি নির্মাণ হয়ে যায় এবং অভূতপূর্ব জনপ্রিয়তা অর্জন করে। এর পরে ডিজনী স্টুডিও কয়েকটি পূর্ণদৈর্ঘ্যের ছবি নির্মাণ করেন এবং কয়েকরকম নতুন নতুন আঙ্গিক প্রয়োগ করে অ্যানিমেশন ছবিকে এক স্বয়ং সম্পূর্ণ রূপ দেন।
ওয়াল্ট ডিজনি স্টুডিওর সমসাময়িক অন্যান্য স্টুডিও
ওয়াল্ট ডিজনি স্টুডিও-র সমসাময়িক অন্য কার্টুন ছবি নির্মাতা স্টুডিওসমূহ ডিজনীর 'জীবিত-সদৃশ' (Life Like) অ্যানিমেশনের পরিবর্তিত পরিস্থিতিতে অন্য মাত্রা দেওয়ার জন্য গল্পের প্রতি অধিক গুরুত্ব দিয়ে বানানো অ্যানিমেশন ছবি নির্মাণে মনোনিবেশ করেন। এরা অনেক উল্লেখযোগ্য কাজ শুরু করে গিয়েছে। এই স্টুডিওসমূহের মধ্যে 'স্ক্রীন জেমস‌' (Screen Gems), 'ইউনিভার্সাল'(Universal), 'টেরীটু‌নস' (Terrytoons), 'বার্নার ব্রাদার্স' (Warner Bros.) ইত্যাদি প্রধান।
১৯৩৬ সালে 'বার্নার ব্রাদার্স' স্টুডিওতে যোগদান করে তিনজন অ্যানিমেটর ক্রমে 'টেক্স আভেরি' (Tex Avery), 'চাক্‌ জোন্‌স' (Chuck Jones) এবং 'বব ক্ল্যাম্পেট' (Bob Clampett), এবং এই ত্রিমূর্তি 'বার্নার ব্রাদার্স স্টুডিওকে নতুন প্রাণ দিতে সক্ষম হন। 'পর্কি পিগ' (Porky Pig) এবং 'দেফি ডাক' (Daffy Duck) চরিত্র দুটি বার্নার ব্রাদার্সের অ্যানিমেশন সিরিজ 'লুনি টিউন‌স'-কে (Looney Tunes) নতুন রূপ দিয়ে জনপ্রিয়তা আহরণ করতে সক্ষম হয়। টেক্স এভেরী ১৯৪০ খ্রীষ্টাব্দে সৃষ্টি করা 'বাগ্‌ছ বানী' (Bugs Bunny) একটি খুব জনপ্রিয় চরিত্র। টেক্স আভেরি ডিজনী প্রবর্তন করা বাস্তবানুগ অ্যানিমেশনের বিপরীতে খুব নাটকীয় এবং বন্য চাল-চলনে ভরা অথচ হাস্যরসে ভরপুর অ্যানিমেশন সৃষ্টি করায় গুরুত্ব দেন। দ্বিতীয় বিশ্বযুদ্ধের পরবর্তী সময়ে ডিজনীর অ্যানিমেশন এবং টেক্স আভেরির অ্যানিমেশন দুটি বিশেষ ঘরানার সৃষ্টি করে।
১৯৪০ সালে অন্য দুটি খুব জনপ্রিয় কার্টুন চরিত্রের জন্ম হয়। 'টম অ্যান্ড জেরি' (Tom and Jerry), এহাল মেকুরী এবং নিগনি। জেরিকে ধরতে গিয়ে প্রতিবারই নাকানি-চোবানি খাওয়া টমে-র স্রষ্টা ছিলেন 'উইলিয়াম হানা' (William Hanna) এবং 'জোসেফ বারবারা' (Joseph Barbara)।
প্রক্রিয়া
thumb|132x132px|একটি দ্বি-মাত্রিক এ্যানিমেশন
স্টপ মোশন (Stop Motion)
বাস্তব জগতের বস্তু বা পুতুল-মডেলের স্থান অল্প অল্প করে পরিবর্তিত করে একটি ক্রমে ফুটিয়ে তুলে নির্মাণ করা অ্যানিমেশন। এতে পারম্পরিক অ্যানিমেশনের মতো ছবি আঁকা যায় না। বহু পদ্ধতিতে স্টপ মোশন ছবি নির্মাণ করা যায়।
কম্পিউটার অ্যানিমেশন
কম্পিউটারের সহায়তায় নির্মাণ করা অ্যানিমেশনকেই কম্পিউটার অ্যানিমেশন বলা যায়। কম্পিউটার অ্যানিমেশনের কয়েকটি প্রকার আছে এবং এছাড়া অনেক কম্পিউটারকে বিভিন্ন ধরনে ব্যবহার করা হয়।
দ্বিমাত্রিক অ্যানিমেশন (2D animation)
দ্বিমাত্রিক ছবি সংযোগ এবং সম্পাদনা করে 'দ্বিমাত্রিক অ্যানিমেশন' নির্মাণ করা হয়। দ্বিমাত্রিক ছবিটি কম্পিউটারের সফ্টওয়্যার ব্যবহার করে আঁকা হতে পারে বা হাতে এঁকে স্ক্যান করে নেওয়াও হতে পারে। অবশ্য প্রয়োজনীয় ফ্রেম হাতে এঁকে স্ক্যান করলে সেইটি সঠিক অর্থে কম্পিউটার অ্যানিমেশন নয়। সাধারণত মূল ফ্রেমগুলি হাতে এঁকে মাঝের ফ্রেমটি কম্পিউটারের সহায়তায় এঁকে নেওয়া (inbetweening, morphing) অথবা কম্পিউটারের দ্বারা 'রটোস্কোপ' করে নেওয়া ইত্যাদিকে কম্পিউটার অ্যানিমেশন বলা হয়। কম্পিউটারে দ্বিমাত্রিক অ্যানিমেশন সৃষ্টির জন্য বহু সফটওয়্যার পাওয়া যায়। 'ফ্লাশ' (Flash) একটি বহুল ব্যবহৃত তেমনি সফটওয়্যার।
ত্রিমাত্রিক অ্যানিমেশন (3D animation)
ত্রিমাত্রিক অ্যানিমেশন আগে উল্লেখ করা 'মডেল অ্যানিমেশন'-এর কম্পিউটার রূপ বলা যায়। ত্রিমাত্রিক অ্যানিমেশন নির্মাণ করার জন্য কম্পিউটার সফটওয়্যারে ত্রিমাত্রিক মডেল (3D Model) সাজিয়ে নেওয়া হয়। সেই মডেলকে সফটওয়্যারে সময়ের হিসেবে গতি দিয়ে এই অ্যানিমেশন তৈরি করা হয়। খুব ভাল করে বানানো ত্রিমাত্রিক অ্যানিমেশন 'জীবন্ত গতি'র সঙ্গে পাল্লা দিতে পারে। আজ কাল বহু চলচ্চিত্রে 'জীবন্ত গতি'র সাথে স্পেশাল এফেক্ট হিসাবে ত্রিমাত্রিক অ্যানিমেশন প্রয়োগ করা হয়। ত্রিমাত্রিক অ্যানিমেশন চলচ্চিত্র ১৯৮০-র দশকের প্রথম ভাগ থেকেই ব্যবহার হয়ে এসেছে যদিও 'টয় ষ্টোরি' (Toy Story, ১৯৯৫, আমেরিকা) সম্পূর্ণরূপে কম্পিউটারে নির্মিত প্রথম পূর্ণদৈর্ঘ্যের চলচ্চিত্র।
অ্যানিমেশন ছবির নির্মাণ পদ্ধতি
একটি অ্যানিমেশন ছবি নির্মাণ প্রক্রিয়া একটি 'জীবন্ত গতি' চলচ্চিত্রের নির্মাণ প্রক্রিয়ার থেকে ভিন্ন হয়। সাধারণ ভাবে মেনে চলা প্রক্রিয়াটি নিম্নলিখিত ধরনের।‌
১. কাহিনী এবং চিত্রনাট্য: যেকোনো কাহিনী ভিত্তিক চলচ্চিত্র নির্মাণের প্রথম ধাপ হল একটি কাহিনী এবং সেই কাহিনীর ভিত্তিতে একটি চিত্রনাট্য। অ্যানিমেশন ছবির চিত্রনাট্যে সংলাপে করে বেশি প্রাধান্য দেওয়া হয় দৃশ্যমান কার্য্যভিত্তিক (visual action) প্রকাশভঙ্গীকে। প্রায়ই একটি চিত্রনাট্য মূল ছবির কাঠামো হয়ে থাকে, নির্মাণের পরের পর্য্যায়ে চিত্রনাট্য পরিবর্তিত হওয়া দেখা যায়।
২. স্টোরিবোর্ড (Storyboard): চিত্রনাট্যের ওপরে ভিত্তি করে ছবির পরিচালক ষ্টোরিবোর্ড শিল্পীর হাতে চিত্রনাট্যটির দৃশ্যাবলীর ছবি এঁকে কমিক্সের মতো করে সাজিয়ে নেন। ডিজনি স্টুডিয়োতে স্টোরিবোর্ডের একটা দৃশ্যাংশের ওপরে ব্যাপক আলোচনা হয় এবং সেই দৃশ্যাবলীকে এবং প্রায়ই নতুন দৃশ্যাংশের সংযোগ, বা থাকা দৃশ্যাংশ মুছে ফেলে বা ভিন্ন ধরনে দর্শোবার জন্য সিদ্ধান্ত নেওয়া হয়। এই আলোচনার সময়ে ছবিটির চূড়ান্ত পর্য্যায়ের রূপ দেয়ার প্রয়াস করা হয়।
৩. সংলাপ রেকর্ডিং (Soundtrack): 'জীবন্ত ছবি' চলচ্চিত্রে সংলাপসমূহ শুটিং-য়ের সময়ে রেকর্ডিং করা হয় এবং পরে ডাবিং করে অধিক উন্নত করা হয়। কিন্তু অ্যানিমেশনে এই কাজটি আগে করা হয়। কারণ অভিনেতা-অভিনেত্রী সংলাপ নিক্ষেপনের সময়ে যে আবেগ জড়িত করেন, সেই আবেগ অনূ্ভূতিকে শুদ্ধ করে প্রকাশ করার জন্য ছবি আঁকা আরম্ভ করার আগেই বিশদভাবে জানা প্রয়োজনীয়। কিন্তু রেকর্ডিং সংলাপ না হলে সেটি আগেই নিশ্চিত করা সম্ভব নয়। আগে থেকে সংলাপ রেকর্ডিং করলে ছবির ফ্রেম আঁকাগুলি সংলাপের জন্য লাগা সঠিক সময়েরও আভাস পায়।
৪. ট্র্যাক ব্রেকডাউন (Track Breakdown): সব সংলাপ রেকর্ডিং হওয়ার পরে সম্পাদক সেই সংলাপসমূহকে চলচ্চিত্রের ফ্রেম সংখ্যার সাথে মিলিয়ে একটি টিকা বানিয়ে নেন। উদাহরণস্বরূপ, ধরা হল একজন অভিনেতা সংলাপ হিসেবে একটি কাশির দৃশ্য করছেন। সম্পাদক সেই কাশিটি কত নম্বর ফ্রেমে আরম্ভ হয়ে কোথায় শেষ হয়েছে তার একটি তালিকা প্রস্তুত করে।
৫. ডিজাইন (Design): ছবির সঙ্গীত এবং সংলাপ রেকর্ডিং করার সময়ে ডিজাইনার ছবিটির ছবিসমূহ কেমন ধরনের রাখা হবে, কেমন হলে ছবির কাহিনীর জন্য অনুকূল এবং দর্শকের জন্য উপভোগ্য হবে, সেটি ঠিক করে পরিচালকর সাথে কথা বলেন। ডিজাইনগুলি পরিচালকের মনঃপূত হলে সেই ডিজাইনসমূহ অ্যানিমেটর, ব্যাকগ্রাউন্ড আর্টিস্টদের কাছে পাঠানো হয়।
জেমোর রুদ্রদেব
জেমোর রুদ্রদেব হল পশ্চিমবঙ্গে র মুর্শিদাবাদ জেলা র কান্দি মহকুমা য় অবস্থিত জেমো স্থানের হিন্দু রাজবংশের ষোড়শ শতকে প্রতিষ্ঠিত প্রাচীন শিলামূর্তি। যুগ্ম 'কালাগ্নিরুদ্র' দেববিগ্রহ রূপে পূজিত হলেও এক বিপর্যয়ের দরুণ একটি মূর্তি গঙ্গায় তলিয়ে যায় এবং সেই থেকে জেমো রাজবংশের মূর্তিটির নাম হয় 'রুদ্রদেব'। পরবর্তীকালের প্রত্নতাত্ত্বিকরা এই শিলামূর্তিটিকে প্রাচীন বুদ্ধমূর্তি হিসাবে নিশ্চিত করেন।
মিতিন মাসি (চলচ্চিত্র)
মিতিনমাসি হল একটি প্রকাশিতব্য বাংলা রহস্য চলচ্চিত্র যার পরিচালক অরিন্দম শীল ও প্রযোজক ক্যামেলিয়া প্রযোজনা সংস্থা। লেখিকা সুচিত্রা ভট্টাচার্যে র কাহিনী হাতে মাত্র তিনটে দিন অনুসারে এই চলচ্চিত্রে মিতিন মাসি'র ভূমিকায় অভিনয় করেছেন কোয়েল মল্লিক। ২০১৯ সালের দুর্গাপুজা উপলক্ষ্যে ২ অক্টোবর চলচ্চিত্রটি মুক্তি পায়। ছবিটির চিত্রনাট্য লিখেছেন পদ্মনাভ দাশগুপ্ত ও সঙ্গীত পরিচালনা করেছেন বিক্রম ঘোষ।
অ্যানিমেশন
অ্যানিমেশন ছবির নির্মাণ পদ্ধতি
৬. লাইকা রিল (Leica Reel): ষ্টোরিবোর্ডের ছবি এবং সংলাপ একসাথে ফুটিয়ে তুলে একটি সিনেমার মতো করে সাজিয়ে নেওয়া হয়। লাইকা রিলের জন্য ষ্টোরিবোর্ডের ছবিসমূহ ভাল করে এঁকে নেওয়া হয় এবং প্রয়োজন অনুসারে 'ব্যাকগ্রাউন্ড' ছবিও সংযোগ করা হয়। ছবি আঁকাতে ডিজাইনের ডিজাইন, ফ্রেমিং ইত্যাদি বিষয়ও গুরুত্ব দেওয়া হয়। লাইকা রিল পরিচালকের মনঃপূত হওয়ার পরে প্রকৃত ছবি আঁকার কাজ আরম্ভ করা হয়।
জেমোর রুদ্রদেব
ইতিহাস
ষোড়শ শতকের গোড়ার দিকে কামদেব ব্রহ্মচারী নামে এক সিদ্ধপুরুষ কামরূপ থেকে এসে ময়ূরাক্ষী নদী তীরে কান্দিতে 'কালাগ্নিরুদ্র' নামে দুটি দেববিগ্রহ স্থাপন করেন। তার মৃত্যুর পর মূর্তিদুটি ক্রমে জেমো রাজবংশের হস্তগত হয়। একবার চৈত্রসংক্রান্তির গঙ্গাস্নান করানোর সময় একটি মূর্তি গঙ্গায় তলিয়ে গিয়ে পরবর্তীতে কাটোয়া র নিকট উদ্ধারণপুরে প্রাপ্ত হয়, এটি আজও সেই অঞ্চলের সর্বজনপূজ্য গ্রামদেবতা 'কালাগ্নিরুদ্র'। এই বিপর্যয়ের পর জেমো রাজবংশের মূর্তিটির গঙ্গাস্নান বন্ধ হয়ে যায় এবং নাম হয় 'রুদ্রদেব'। উদ্ধারণপুর ও জেমোর মূর্তি দুটির পূজার্চনার রীতিগত সাদৃশ্য আছে।
অ্যানিমেশন
অ্যানিমেশন ছবির নির্মাণ পদ্ধতি
৭. লাইন টেস্ট (Line Test): লাইকা রিল পরিচালকের মনঃপূত হলে স্টোরিবোর্ডের রূপ অ্যানিমেটরদের কাছে পাঠানো হয়। অ্যানিমেটর ফ্রেম-ফ্রেম করে চরিত্র বা বস্তুটির গতির ছবি আঁকেন। বড়ো ছবিগুলিতে এক-একটি চরিত্র র ওপরে এক-একজন অ্যানিমেটর কাজ করেন। কোন্ চরিত্র কোন্ অ্যানিমেটরকে দেওয়া হবে সেটি মূল (Lead Animator) অ্যানিমেটরের বিশেষ দক্ষতা এবং সামর্থ্যর ওপরে নির্ভর করে ঠিক করা হয়। স্টোরিবোর্ডের মতে অ্যানিমেটর নিজ নিজ চরিত্রের ছবি এঁকে যান। একটি দৃশ্যে গতির গুরুত্ব অনুসারে সেকেণ্ডে ১২ বা ২৪-টা ফ্রেমের হিসেবে ছবি আঁকতে হয়। সাধারণত মূল অ্যানিমেটর একটি গতির নির্ণায়ক ফ্রেম, যাকে ইংরাজীতে Key Frame বলে, সেইসব ছবিই আঁকেন। সেই ছবির ওপর ভিত্তি করে মাঝের ছবিগুলিকে আঁকেন কনিষ্ঠ অ্যানিমেটরগণ, তাদেরকে "ইন্‌বিট্‌উইনার" (Inbetweener) বলেও ডাকা হয়। অবশ্য মাঝের এই ছবিগুলিকে (Inbetweens) কেমন দেখতে হবে, গতির কেমন পার্থক্য থাকবে, সেই বিষয়গুলি মূল অ্যানিমেটরই নির্ধারণ করে দেন। কিছু মূল অ্যানিমেটর অবশ্য 'দ্রুত গতি' (fast action) থাকা অংশগুলির inbetweens নিজেই এঁকে নেওয়া পছন্দ করেন। একাধিক চরিত্র যোগাযোগ করা দৃশ্যগুলি দুজন মূল অ্যানিমেটর একসাথে বসে আলোচনা করে আঁকেন। এমনমতো হয়ে ওঠা একটা দৃশ্যাংশ পরিচালকের 'লাইকা রীল'-এ যোগ্য স্থানে সংযোজন করে মনঃপূত হলে সেটি 'ক্লীন-আপ' শিল্পীর কাছে (Cleanup Artist) পাঠিয়ে দেওয়া হয়।
জেমোর রুদ্রদেব
মূর্তিদ্বয়ের বৈশিষ্ট্য
পরবর্তীকালের প্রত্নতাত্ত্বিকদের বিচারে, গৃহদেবতা ও গ্রামদেবতারূপে পূজিত মূর্তি দুটি আসলে বুদ্ধমূর্তি। জেমোর বিগ্রহটির বৈশিষ্ট্য হলঃ বুদ্ধ পদ্মাসনে সমাধিমগ্ন অবস্থায় উপবিষ্ট। পাশে বোধিসত্ত্বগণ (দক্ষিণে মৈত্রেয়, বামে লোকেশ্বর) ও দেবগণ এবং নিচে উপাসকরা বর্তমান। পালঙ্কের উপরে বুদ্ধের মহাপরিনির্বাণোন্মুখ শয্যাশায়ী মূর্তির মাথার উপর মহাবোধিদ্রুম বৃক্ষের শাখা। মাথার দুপাশে পদ্মের উপর উপবিষ্ট ধর্মচক্র মুদ্রাসহ আরও দুটি মূর্তি আছে। এটি আসলে বুদ্ধগয়ায় বুদ্ধের সম্বোধিলাভকালের মূর্তি৷ এই মূর্তির মন্দিরের উঠোনে বাঁধানো বেদীর নিচে কয়েকটি ডোমনী-চণ্ডালী মুণ্ড সমাহিত আছে। উদ্ধারণপুরের মূর্তিটির বৌদ্ধশাস্ত্রে নাম বজ্রভৈরব, হিন্দুশাস্ত্রে রুদ্রভৈরব। এর চারটি হাত, তিনটি চোখ এবং গলায় নরমুণ্ডমালা। ভৈরব একহাতে বজ্র ধরে ডাকিনী পিশাচীদের শাসন করছেন, অন্যহাতে পদ্মদল, উপরে সাপের ফণা। ভৈরবের দুপাশে শক্তি নারীমূর্তি বিরাজমান। ভৈরবকে ঘিরে অগ্নিশিখা জাজ্জ্বল্যমান এবং পদ্মাসনের নিচে উপাসকরা ভয়ে কম্পমান।
অ্যানিমেশন
অ্যানিমেশন ছবির নির্মাণ পদ্ধতি
৮. ক্লীন-আপ (Cleanup): মূল অ্যানিমেটর এঁকে দেওয়া চরিত্রের গতির ফ্রেমগুলি সাধারণত 'স্কেচ'-এর মতো হয়, এবং সময়ের অপচয় না করার জন্য তাকে নিজের মতন করে আঁকার যত্ন করা হয় না। আসলে মূল অ্যানিমেটরের কাজ হল শুধু চরিত্রের গতির রূপরেখা তৈরি করে দেওয়া, সেজন্য হাত-পা, চোখ-মুখের স্থান ইত্যাদি শুদ্ধ করে আরো সঠিক অনু্ভূতি প্রকাশ করে এঁকে দেওয়াই তার মূল কাজ, দেখানোর মত সুন্দর ছবি তিনি না আঁকলেইও চলে। মূল অ্যানিমেটরের এঁকে দেওয়া ছবিটি কনিষ্ঠ শিল্পী মূল ছবিতে ব্যবহার করে নিজের মত ছবি এঁকে নেয়। এইটি কনিষ্ঠ শিল্পীর থেকে বিশেষ দক্ষতা দেখিয়েই তারা পরে মূল অ্যানিমেটরের স্থান লাভ করে।
১০. পৃষ্ঠপট অঙ্কন (Background): মূল অ্যানিমেটর চরিত্র অঙ্কন করার সময়ে অন্য একটি শিল্পীগোষ্ঠী পৃষ্ঠপট (Background: দৃশ্যাংশ যে স্থানে বর্ণিত হয়েছে তার ছবি) অঙ্কন করে। এই কাজের জন্য বিশেষ পারদর্শিতা থাকা শিল্পী থাকে। তারা একটি দৃশ্যের নড়াচড়া না থাকা সকল অংশরে ছবি আঁকেন। অবশ্য পৃষ্ঠপটের পরিবর্তে তারা সম্মুখ পটি অঙ্কন করেন। কিছু দৃশ্যাংশে চরিত্রের সম্মুখে নড়াচড়া না করা অংশ থাকে, তাকে সম্মুখপট (Foreground) বলা হয়। পরিচালক স্টোরিবোর্ডের ওপরে ভিত্তি করে পৃষ্ঠপট বা সম্মুখপট কেমন হবে সেটি ঠিক করেন।
১১. পরীক্ষণ (Checking): সম্পূর্ণ হওয়া 'সেল' এবং 'পৃষ্ঠপট' পরীক্ষণের জন্য পাঠিয়ে দেওয়া। 'পরীক্ষকগণ (Checker) প্রতিটি 'পৃষ্ঠপট', প্রতিটি 'সেল' পুংখানুপুংখভাবে পরীক্ষা করেন সবকিছু ঠিকই আছে কিনা এবং অন্তিম পর্য্যায়ের চিত্রগ্রহণের জন্য তৈরি হয়ে আছে কি নেই। পরীক্ষকগণ সন্তুষ্ট হ'লে তারা দৃশ্যাংশ অনুসারে 'সেল' এবং পৃষ্ঠপটগুলিকে ক্রমাগতভাবে সাজান এবং চিত্রগ্রহণের জন্য পাঠিয়ে দেন। কোনোরকম অসুবিধা ধরা পরলে তা ঠিক করার জন্য ফেরত পাঠানো হয়।
১২. চিত্রগ্রহণ (Final Shoot): এই পর্য্যায়ে পরীক্ষিত সেল এবং পৃ্ষ্ঠপটসমূহ চিত্রগ্রহণকারীর কাছে পাঠানো হয়। 'বিশেষ ক্যামেরা'র (Rostrum Camera) তলায় একাদিক্রমে পৃষ্ঠপট, চরিত্র ও সম্মুখপট ইত্যাদি নিচ থেকে ওপরে সাজানো হয় এবং সেই ক্যামেরায় তার ছবি তোলা হয়। একটি ছবির পরে তার পরবর্তী গতির ছবিটি তোলা হয়, এমনভাবে একটি একটি করে ফ্রেমের ফোটোর মাধ্যমে তোলা হয়।
১৩. রাশ‌ (Rushes): একটি দৃশ্যাংশের চিত্রগ্রহণ হওয়ার পরে সেই রিল পরীক্ষাগারে পাঠানো হয়। যাতে ফিল্ম প্রস্ফূটন করা হয়, সেটিও স্টুডিওতে পাঠানো হয়। দৃশ্যাংশের এমন ফিল্মকে রাশ‌ বলা হয়। পরিচালক সেই রাশে সন্তুষ্ট হ'লে সেটি গ্রহণ করেন, কিংবা অসুবিধা হলে যে পর্য্যায়ে সেই অসুবিধা সৃষ্টি হয়েছে তা ঠিক করার প্রয়োজন পড়ে। গ্রহণযোগ্য রাশ‌গুলি থেকে সম্পাদক সঠিক দৈর্ঘ্যের ফিল্ম কেটে নেন এবং পরবর্তী দৃশ্যাংশের সাথে জুড়ে দেন। এইভাবে গোটা দৃশ্যাংশের সম্পাদনা হয়ে যাওয়ার পরে নির্মীয়মান ছবিটি সম্পূর্ণ রূপে পাওয়া যায়।
১৪. ডাবিং (Dubbing): সম্পূর্ণ হওয়া ছবিটি পরিচালক, সম্পাদক মিলে শব্দযন্ত্রীর সহায়তায় উপযুক্ত স্থানে সঙ্গীতের বিশেষ ব্যঞ্জনা, আবহ-সঙ্গীত ইত্যাদি সংযোগ করেন। 'জীবন্ত ছবি'তে ডাবিং প্রক্রিয়ায় অভিনেতা-অভিনেত্রী পুনরায় কণ্ঠ সংযোজিত করেন, অ্যানিমেশনে কিন্তু সংলাপ আগে রেকর্ডিং করা হয়। এই প্রক্রিয়ার দ্বারা ছবিতে ব্যবহৃত শব্দ, সংলাপ, সঙ্গীতের সম্পূর্ণ শব্দট্র্যাক (Soundtrack) তৈরি করা হয়।
ওপরে উল্লেখিত বর্ণনা পারম্পরিক পদ্ধতির অ্যানিমেশন ছবি নির্মাণের জন্য ব্যবহৃত হয়। কম্পিউটার অ্যানিমেশনের জন্য স্টোরিবোর্ড, সংলাপ এবং ডিজাইন তৈরি হওয়ার পরে চরিত্র এবং পরিবেশের ত্রিমাত্রিক মডেল নির্মাণ করা হয়, চরিত্রের মডেলের হাত-পা, চোখ-মুখে অ্যানিমেটর গতি সংযোগ করেন, আলোর বিশেষজ্ঞ দৃশ্যাংশে সঠিক 'আলোর নির্মাণ' করেন; কাপড়, জল, ধোঁয়া ইত্যাদির জন্য বিশেষ ডিজিটাল প্রযুক্তি ব্যবহার করা হয়; সাথে তৈরি হয়ে থাকা সঙ্গীত এবং সবকিছু মিলিয়ে কম্পিউটারের সহায়তায় একটি একটি করে ফ্রেম 'রেন্ডারিং' (Rendering) করা হয়। নির্মিত প্রতিটি ফ্রেমকে একত্রে চলচ্চিত্রে ফিল্মে আনা হয়। এমনভাবেই একটি কম্পিউটার ত্রিমাত্রিক অ্যানিমেশন ছবি তৈরি করা হয়।
পুরস্কার ও সম্মাননা
thumb|300px|৫টি ছবির ক্রম যা পরস্পরায় এসে একটি এ্যনিমেশন তৈরী করে
বিকানীর
বিকানের (Bikaner) ভারতের রাজস্থান রাজ্যের বিকানের জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৩ মিটার (৭৯৭ ফুট)।
জনসংখ্যার উপাত্ত
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে বিকানের এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ডিমলা কালী মন্দির
ডিমলা কালী মন্দির (এছাড়াও ডিমলা রাজ কালী মন্দির বা ডিমলা রাজ দেবত্তর এষ্টেট নামেও পরিচিত) বাংলাদেশের রংপুর শহরে অবস্থিত কালী মন্দির। এটি একটি অষ্টকৌণিক হিন্দু মন্দির। ১৯১৬ সালে মন্দিরটির নির্মাণকাজ শেষ হয়।
অবস্থান ও ইতিহাস
মন্দিরটি রংপুর সদর উপজেলায় রংপুর রেলওয়ে স্টেশন থেকে পূর্বদিকে এবং মাহিগঞ্জ বাজার থেকে প্রায় ১ কিলোমিটার দক্ষিণে বড় রঙ্গপুরে অবস্থিত।
তৎকালীন ডিমলার জমিদার নীল কমলের মৃত্যুর পর তার স্ত্রী শ্যামা সুন্দরীর দত্তক পুত্র রাজা রাজা জানকীবল্লভ সেনে র সেবামূলক কাজের স্মৃতিস্বরূপ ১৯০৮ সালে মন্দিরটির নির্মাণ শুরু হয়। একই বছর শ্রী শ্রী কালী মাতা বিগ্রহ, শ্রী শ্রী লক্ষী নারায়ণ জিউ বিগ্রহ, শ্রী শ্রী মদন মোহন জিউ বিগ্রহ, শ্রী শ্রী রাম চন্দ্র বিগ্রহের নামে রাজা জানকীবল্লভ সেন তার সম্পত্তি ডিমলা রাজদেবত্তোর এস্টেটের নামে দান করেন। তবে কাজ শুরু হবার দুই বছর পর রাজা জানকি বল্লভ সেন মারা যান, এবং তার স্ত্রী রাণী বৃন্দারানী চৌধুরানী ডিমলা রাজদেবত্তোর এস্টেট পরিচালনার দায়িত্ব নেন। প্রায় আট বছর পর ১৯১৬ সালে মন্দিরটির নির্মাণকাজ সমাপ্ত হয়।
বিবরণ
আনুমানিক ৩˝-০˝˝ উঁচু বেদীর উপর, দ্বিতল বিশিষ্ট পদ্ধতিতে নির্মিত মন্দিরটির নিচ তলায় শীর্ষদেশে রয়েছে লক্ষ্মী, সরস্বতী, বিষ্ণু, শিব প্রভৃতি দেব-দেবীর মূর্তি। নিচে পাখির ডানাযুক্ত মানবাকৃতির ভাষ্কর্য এবং শীর্ষে পিতলের কলস ও ত্রিশুল স্থাপন মূলত শিব মন্দিরের চিহ্ন হলেও স্থানীয়ভাবে এটি কালী মন্দির হিসাবে বিবেচিত। অষ্টকৌণিক টাওয়ার সদৃশ্য কালী মন্দিরটির খিলানে রয়েছ ব্রাক্ষী, মহেশ্বরী, চামুন্ডা, নারসিংহী, নারায়নী, বারাহী, কৌমারী, ও অপরাজিতা রুপে নির্মিত বিভিন্ন দেবীমূতি। মন্দিরটিতে নিত্য পূজা অর্চনা ও সন্ধ্যা আরতির পাশাপাশি বাংলা বর্ষবরণ উৎসব, শারদীয় দূর্গোৎসব, অমাবস্যা, জন্মাষ্টমী, কোজাগরী লক্ষী পূর্ণিমা, দোলযাত্রা, শিবরাত্রি, রাম জন্মজয়ন্তি সহ বিভিন্ন সাংস্কৃতিক উৎসব আয়োজিত হয়।
মালয়েশিয়া এয়ারলাইন্স ফ্লাইট ৩৭০
মালয়েশিয়া এয়ারলাইন্স ফ্লাইট ৩৭০ (এমএইচ৩৭০/এমএএস৭০) একটি নিয়মিত যাত্রীবাহী বিমান ফ্লাইট যা মালয়েশিয়ার কুয়ালালামপুর থেকে চীনের বেইজিং যাওয়ার পথে আকাশ থেকে হারিয়ে যায়। ২০১৪ খ্রিষ্টাব্দের ৮ই মার্চ তারিখে মালয়েশিয়ান এয়ারলাইন্স পরিচালিত বোয়িং ৭৭৭-২০০ইআর বিমানটি কুয়ালালামপুর থেকে উড্ডয়নের ঘণ্টাখানেক বাদে নিরুদ্দেশ হয়ে যায়। বিমানটিতে ১৫টি দেশের ১২ জন কর্মী ও ২২৭ জন যাত্রীসহ মোট ২৩৯ জন যাত্রী ছিলেন যাদের অধিকাংশই চীনা। ২৪ মার্চ তারিখ পর্যন্ত এর হদিশ করা যায় নি বা কোথাও কোনো ধ্বংসাবশেষ আবিষ্কৃত হয় নি। তবে বিভিন্ন পদ্ধতিতে অনুসন্ধান তৎপরতা অব্যাহত আছে। ১৬ মার্চে তদন্তকারীরা জানিয়েছিলেন যে সম্ভবত বিমানটি ছিনতাই হয়েছিল। ২৪ মার্চ তারিখে মালয়েশিয় সরকারের পক্ষ থেকে ঘোষণা করা হয় যে, (সম্ভবত) ভারত মহাসাগরের দক্ষিণাংশে বিমানটি আকাশ থেকে পড়ে যায় এবং এর যাত্রীরা কেউ বেঁচে নেই।
বিমানটি উড্ডয়নের এক ঘণ্টার কিছু কম সময় পরে কুয়ালামপুর বিমান বন্দরের এয়ার ট্রাফিক কন্ট্রোলের সাথে যোগাযোগ করেছিল। উড্ডয়নের এক ঘণ্টা পরই ভিয়েতনামের দক্ষিণে কামাউ-এর আকাশসীমায় প্রবেশের পর বিমানটির সঙ্গে নিয়ন্ত্রণ কক্ষের যোগাযোগ বিচ্ছিন্ন হয়ে পড়ে।
শুরুতে ১২টিরও বেশি দেশ সম্মিলিতভাবে মালাক্কা প্রণালী ও দক্ষিণ চীন সাগরে মোট ২৭,০০০ বর্গ ন্যাটিকেল মাইল (৯৩,০০০ বর্গকিলোমিটার; ৩৬,০০০ বর্গমাইল) এলাকাজুড়ে নিখোঁজ বিমানটির খোঁজে অনুসন্ধান চালিয়েছে। প্রাথমিকভাবে ভিয়েতনামকে প্রাধান্য দিয়ে অনুসন্ধান পরিচালনা করা হলেও ১১ই মার্চ ভিয়েতনামে বিমানটির খোঁজে পাওয়ার সম্ভাবনা কমে আসে ও অনুসন্ধানকারীরা বিমানটি ভূমিতে অবতরণ করেছে কিনা তা অনুসন্ধান শুরু করে। ১২ই মার্চ কর্তৃপক্ষ মালাক্কা প্রনালীর উত্তর-পশ্চিমের আন্দামান সাগরে অনুসন্ধান শুরু করে।
১৩ই মার্চ, যুক্তরাষ্ট্রের কর্মকর্তার বলেন যে তারা অনুসন্ধান কাজ কর্তৃপক্ষের অনুমোদিত ফ্লাইট পথ ভারত মহাসাগরেও বিস্তৃত করতে আশাবাদী। কারণ যুক্তরাষ্ট্রের তদন্তকারীরা বিশ্বাস করেন বিমানটি মালয় উপদ্বীপ ঘুরে পশ্চিম দিকে যেতে পারে এবং তারা আরো বলেন, বিমানটি রাডার থেকে প্রথম নিখোঁজ হওয়ার পর আরো ৪/৫ ঘণ্টা আকাশে উড়ে থাকতে পারে।
১৫ই মার্চ, মালয়েশিয়ান প্রধানমন্ত্রী নাজিব রাজাক একটি সংবাদ সম্মেলনের ঘোষণা দেন এবং তিনি স্যাটেলাইট এবং রাডার তথ্যের উপর ভিত্তি করে বলেন, বিমানটি কেউ ভেবেচিন্তে রাডার থেকে বিচ্ছিন্ন করে দিয়েছে। তিনি বলেন, ‘প্লেনটি দিক পরিবর্তন করে মালয়েশিয়ার উপর দিয়েই ভারতের দিকে অগ্রসরের চেষ্টা করে। প্লেনের ভেতরে অবস্থানরত যেকেউ এই কাণ্ড ঘটিয়েছে।’ তিনি আরো বলেন বিমানটি নিখোঁজ হওয়ার পর সম্ভবত আরো সাত ঘণ্টা আকাশে উড়েছিল। দক্ষিণ চীন সাগর ও থাইল্যান্ড উপসাগরে অনুসন্ধান তৎপরতা বন্ধ করা হয়েছিল। ১৬ মার্চ তারিখে অনুসন্ধানে অংশগ্রহণকারী দেশের সংখ্যা বাংলাদেশ সহ ২৮শে উন্নীত হয়। শেষ পর্যন্ত মালয়েশিয় সরকার ঘোষণা করে যে উড্ডয়নের এক ঘণ্টা পর আকাশ থেকে হারিয়ে যাওয়া বিমানটি সমুদ্রে পড়ে এবং বিধ্বস্ত হয়। বহু তল্লাশী করেও সমুদ্রের তলদেশে নিখোঁজ বিমানের কোন ধ্বংসাবশেষ চিহ্নিত করা যায় নি।
বিমানটি নিখোজেঁর দুই মাসের অল্প কিছু সময় পর যুক্তরাজ্যভিত্তিক সাংবাদিক নাইজেল ক্যাথর্ন তার ফ্লাইট এমএইচ৩৭০: দ্য মিস্ট্রি নামক গ্রন্থে দাবী করেন যে যুক্তরাষ্ট্র-থাইল্যান্ড যৌথ সামরিক মহড়া কালে ওই বিমানটি গুলিবিদ্ধ হয়। প্রায় একই সময়ে মালয়েশিয় নেতা মাহাথির মোহাম্মদ সন্দেহ প্রকাশ করেন যে বিমানটি নিখোঁজ হওয়ার সঙ্গে যুক্তরাষ্ট্রের গোয়েন্দা সংস্থা সিআইয়ের যোগসূত্র থাকতে পারে।
অন্তর্ধান
ফ্লাইটটি কুয়ালালামপুর আন্তর্জাতিক বিমানবন্দর থেকে ৮ই মার্চ স্থানীয় সময় ০০:৪১-এ (১৬:৪১ ইউটিসি, ৭ই মার্চ) উড্ডয়ন করে ও পূর্ব নির্ধারিত স্থানীয় সময় ০৬:৩০-এ (২২:৩০ ইউটিসি, ৭ই মার্চ) বেইজিং রাজধানী আন্তর্জাতিক বিমানবন্দরে অবতরন করার কথা ছিল। বিমানটি রাডার থেকে বিচ্ছিন্ন হওয়ার সময় এটি তার নির্ধারিত উচ্চতা উপর দিয়ে যাচ্ছিল ও বিমানটির গতি ছিল । ৮ই মার্চ স্থানীয় সময় ০১:৩০ মিনিটে (১৭:৩০ ইউটিসি, ৭ই মার্চ) বিমানটির সর্বশেষ অবস্থান ছিল, এ অবস্থানে বিমানটি সামান্য পূর্বদিকে তার গতিপথ পরিবর্তন করে। যেখানে বিমানটির সাথে যোগাযোগ বিচ্ছিন্ন হয়েছিল সেখান থেকে উত্তর দিকে ভিয়েতনাম আকাশসীমায় প্রবেশর পর হো চি মিন সিটির এয়ার ট্রাফিক কন্ট্রোলের সাথে যোগাযোগ করবে বলে আশা করা হয়েছিল।  ৯ই মার্চ দ্য নিউ স্ট্রেইটস টাইমসের প্রতিবেন অনুযায়ী, ভিয়েতনাম আকাশ নিয়ন্ত্রণ কর্তৃপক্ষের অনুরোধে অন্য একটি বিমানের ক্যাপ্টেন স্থানীয় সময় ১:৩০ এর পর এমএইচ৩৭০-এর পাইলটের পাথে যোগাযোগের চেষ্টা করেছিল। ক্যাপ্টেনের ভাষ্যমতে তিনি যোগাযোগ স্থাপনে সক্ষম হয়েছিলেন কিন্তু তিনি শুধু মাত্র আধা-আধা ও নিশ্চল শ্বদ শুনতে পাচ্ছিলেন।
মালয়েশিয়া এয়ারলাইন্স ০৭:২৪ মিনিটে একটি সংবাদ প্রতিবেদন প্রকাশ করে জানায় তারা বিমানটির সাথে ০২:৪০ মিনিটে যোগাযোগ হারিয়েছে ও অনুসন্ধান এবং উদ্ধার অপারেশন শুরুর ঘোষণা দেয়। পরবর্তিতে জানানো হয়, সাবাঙ এয়ার ট্রাফিক কন্ট্রোল ০১:২২ মিনিটে বিমানটির সাথে যোগাযোগ হারায় এবং মালয়েশিয়া এয়ারলাইন্সকে ০২:৪০ মিনিটে বিষয়টি নিশ্চিত করে। রাডার স্ক্রিন থেকে বিমানটি উধাও হওয়ার পূর্বে এর কোন কর্মী বা বিমানে অবস্থানরত কোন যাত্রীর কাছ থেকেই কোন ধরনের বিপদ সংকেত, খারাপ আবহাওয়া অথবা যান্ত্রিক ত্রুটির খবর পাওয়া যায়নি।
১১ই মার্চ এয়ারলাই এক সংবাদ প্রতিবেদনে দাবি করে, “বিমানটি থেকে কোন বিপদ সংকেত ও কোন ধরনের বেতার যোগাযোগ করা হয়নি।” এয়ারলাইনের তথ্যানুসারে এর সকল বিমানসমূহ বিমান যোগাযোগ অ্যাড্রেসিং এবং প্রতিবেদ সিস্টেমের (এসিএআরএস) সাথে যুক্ত, যা স্বয়ংক্রিয়ভাবে বিমানের বিভিন্ন তথ্য-উপাত্ত প্রেরণ করতে সক্ষম। মালয়েশিয়ান এয়ারলাইন্স বিমানটিতে এসিএআরএস প্রযুক্তি ছিল কিনা এ ধরনের প্রশ্নে মন্তব্য করা থকে বিরত থেকেছে।
বিমানটি ধ্বংস হয়ে গেছে নিশ্চিত হওয়ার পর এর ধ্বংসাবশেষ বিশেষ করে ব্ল্যাক বক্স বা ফ্লাইট রেকর্ডার উদ্ধারের কার্যক্রম চলতে থাকে। এপ্রিলের (২০১৪) প্রথম সপ্তাহে অস্টেলিয় সরকারি সূত্রে জানানো হয় যে তাদের অনুসন্ধানী জাহাজ সাগরের তলদেশে ব্ল্যাকবক্স থেকে সিগন্যাল পেয়েছে এবং তারা এর অবস্থান সমপর্কে নিশ্চিত।
আনুমানিক পথ
১১ই মার্চ প্রতিবেদনে বলা হয় সামরিক একটি রাডারে বিমানটি ধরা পরে ও এটি গতি পরিবর্তন করে পশ্চিমদিকে যায় এবং পালাউ পেরাকে মালয়েশিয় রাডার থেকে বিচ্ছন্ন হওয়ার পূর্বে ৭০ মিনিট আকাশে ছিল। বিমানটি পরবর্তীতে ট্র্যক করে দেখা যায় বিমানটি কিছুটা নিম্ন উচ্চতায় মালয়েশিয়া হয়ে মালাক্কা প্রণালীর দিকে যায়। এই অবস্থানটি ছিল, বিমানটি সাধারণ রাডার থেকে বিচ্ছন্ন হওয়ার অনুমানিক ৫০০ কিমি (৩১১ মাইল) দূরে। পরের দিন রয়াল মালয়েশিয়ার বিমানবাহিনীর প্রধান এ দাবি থেকে নিজেকে সরিয়ে নেন এবং বলেন এটি কোনভাবেই অন্য দিকে নেওয়ার কারণ নেই। ভিয়েতনামের ডেপুটি যোগাযোগমন্ত্রী  পাম কে থেই এর তথ্যানুসারে, “আমরা বিমানটির সাথে যোগাযোগ বিচ্ছিন্ন হওয়ার দিন যখন এটি পশ্চিম দিকে দিক পরিবর্তন করে তখন মালয়েশিয়া কর্তৃপক্ষকে জানিয়েছিলাম কিন্তু তারা কোন প্রতুৎত্তর দেন নি।” তদন্তকাজে সহয়তাকারী যুক্তরাষ্ট্রের  বিশেষজ্ঞরা বিভিন্ন রাডার উপাত্ত বিবেচনা করে বলেন, যে তথ্য-উপাত্ত এটিই নির্দেশ করছে বিমানটি দিক পরিবর্তন করে পশ্চিম দিকে মালয় উপদ্বীপের দিকে ঘুরে যায়। রয়টার্স ও নিউ ইয়র্ক টাইমসের প্রতিবেদনে বলা হয়, দিক পরিবর্তন করে পশ্চিমে যাওয়া মনে বিমানটি কোন অভিজ্ঞ পাইলটের নিয়ন্ত্রণে ছিল, টাইমসের প্রতিবেদনে আরো বলা হয়, বিমানটি বেশ কয়েকবার তার উচ্চতা পরিবর্তন করে।
thumb|upright=1.2|লাল পিংসের উপর ভিত্তি করে এমএইচ৩৭০-এর সম্ভাব্য অবস্থান।
যদিও ব্লুমবার্গ নিউজের প্রতিবেদনে বলা হয়, সর্বশেষ রাডারের সংকেত দেখে মনে করা হয় বিমানটির অবস্থান তখন ১,০০০ মাইল (১,৬০০ কিমি.) দূরে অস্ট্রেলিয়ার পের্থে ছিল। ১৫ই মার্চ মালয়েশিয়ার প্রধানমন্ত্রী বলেন সর্বশে সংকেত যা মালয়েশিয়ার স্থানীয় সময় ০৮:১১ মিনিটে গৃহীত হয়; এটি সম্ভবত উত্তরে কাজাখস্তানের মত উত্তরের কোন অবস্থান থেকে এসেছে। নাজিব ব্যাখা করে বলেন সংকেতের উৎসের স্থানাঙ্ক সম্ভাব্য দুটি জায়গা থেকে আসতে পারে: উত্তর দিকে সর্বোচ্চ কাজাখস্তান ও তুর্কমেনিস্তান সীমান্ত থেকে থাইল্যান্ড পর্যন্ত এবং দক্ষিণে ইন্দোনেশিয়া থেকে দক্ষিণ ভারত মহাসগর।
অবস্থান
তদন্তকে প্রারম্ভিক অনুসন্ধানের প্রচেষ্টা একাধিক মিথ্যা দিকে নিয়ে যায়। ভিয়েতনাম নৌবাহিনীর একজন এডমিরাল বলেন, বিমানটির সাথে থাইল্যান্ড উপসাগরে রাডারের যোগাযোগ বিচ্ছিন্ন হয়েছিল। ৮ই মার্চ ভিয়েতনাম উপকূলে পানিতে তেলের স্তর দেখা যায় ও ৯ই মার্চ পরবর্তীকালে পরীক্ষণে প্রমাণিত হয় এগুলো কোন বিমানের জ্বালানি নয়। ৯ই মার্চ থুচাউ দ্বীপের ৮০ কিমি. (৫০ মাইল) দক্ষিণে তথাকথিত বিমানের ধ্বংসবশেষ পাওয়া যায় কিন্তু পরবর্তীতে দেখা যায় এগুলোও ফ্লাইট ৩৭০-এর নয়।
পরবর্তীতে রয়াল থাই নৌবাহিনী মালয়েশিয়ার পক্ষ থেকে অনুরোধ পেয়ে অনুসন্ধান কার্যক্রম থাইল্যান্ড উপসাগর ও দক্ষিণ চীন থেকে থাইল্যান্ডের সীমানায় আন্দামান সাগরে স্থানান্তরিত করে। কারণ তদন্তে পাওয়া গিয়েছিল, বিমানটি সম্ভবত দিক পরিবর্তন করেছিল ও আন্দামান সাগরের দিকে গিয়েছিল। রয়াল মালয়েশিয়ার বিমান বাহিনীর প্রধান রোডজালি দাউদ দাবি করেন যে, সামরিক রাডারে সংরক্ষিত সংকেত অনুসারে বিমানটির এর নির্দিষ্ট ফ্লাইটের দিক পরিবর্তন করে, পুনরায় ফিরে আসার সম্ভবনা নেই। অনুসন্ধান সীমানাটি এর সর্বশেষ নিশ্চিত অবস্থান থোচাও-এর দক্ষিণে প্রাথমিক থেকে  পর্যন্ত বিস্তৃত করা হয়; পরে মালয় পেনিনসুলাসহ মালাক্কা প্রণালী, মালয়েশিয়ার পূর্ব দিকে থাইল্যান্ড উপসাগর ও মালাক্কার সাথে মালয়েশিয়ার পশ্চিম উপকূল পর্যন্ত অনুসন্ধান করা হয়েছে।
১২ই মার্চ কর্তৃপক্ষ মালাক্কা প্রণালীর উত্তর-পশ্চিমে অন্দামান সাগরেও অনুসন্ধান কার্যক্রম শুরু করে ও মালয়েশিয়ার সরকার উক্ত সামুদ্রিক এলাকায় অনুসন্ধানের জন্য ভারতের সাহায্য চায়। চীন তিন দিন পূর্বের গ্রহণ করা কিছু স্যাটেলাইট চিত্র প্রকাশ করে, এতে দেখা যায় তিনটি বস্তু সাগরের পানিতে ভাসছে ও বস্তুগলো ; স্থানাঙ্ক । যাইহোক, ধারণা করা অঞ্চলে কোন ধরনের ভাসমান বস্তু পাওয়া যায়নি।  ভিয়েতনাম কর্তৃপক্ষ অনুসারে, এলাকাটি ভিয়েতনাম ও অন্য দেশের দ্বারা পুনরায় অনুসন্ধান করা হয়েছিল।  ডিজিটালগ্লোব নামে একটি স্যাটেলাইট ইমেজিং কোম্পানি অনুসন্ধান এলাকার পাওয়া সকল ছবিই প্রকাশ দেয় ও যে কেউকে, যদি কোন চিত্র সম্পর্কে কোন ধারণ থাকে যা অনুসন্ধানে সাহায্য করবে তা জানানোর অনেুরোধ করা হয়।
অংশগ্রহণ
দুর্ঘটনায় সাড়া দিয়ে, মালয়েশিয়ার সরকার তার বেসামরিক বিমান পরিবহন বিভাগ, বিমান বাহিনী, নৌবাহিনী, এবং মেরিটাইম ইমারজেন্সি এনফোর্সমেন্ট একত্রে অনুসন্ধানে নিয়োজিত করে ও পাঁচটি শক্তিশালী প্রতিরক্ষা ব্যবস্থার কাছে ও প্রতিবেশী দেশগুলোর কাছে আন্তর্জাতিক সাহায্যের অনুরোধ করে। বিভিন্ন দেশ তাদের নিজ নিজ জলসীমায় তাদের অনুসন্ধান কাজ শুরু করে। দুই দিনের মধ্যেই, দেশগুলো তাদের যৌথ অনুসন্ধান প্রকল্পে ৩৪টি বিমান ও ৪০টি জাহাজ যুক্ত করতে সক্ষম হয়, নির্দিষ্ট অঞ্চলে অনুসন্ধান চালনা করে। কাতার সাহায্যের প্রস্তাব দেয়, ব্রিটিশ ও ফ্রান্স এয়ার-ক্র্যশ ইনভেস্টিগেটিং এজেন্সিগুলো - এয়ার এক্সিডেন্টস ইনভেস্টিগেসন ব্রাঞ্চ (এএআইবি) এবং বিইএ তদন্তে সহয়তার প্রস্তাব দেয়। কমপ্রিহেন্টিসভ নিউক্লিয়ার-টেস্ট-ব্যান ট্রিটি সংস্থার প্রস্তুতিমূলক কমিশন ফ্লাইট ৩৭০ থেকে সৃষ্ট যে কোন ধরনের বিস্ফোরণ থেকে সৃষ্ট শ্ব থেকে এর অবস্থান বের করার চেষ্টা করে কিন্তু তারা ব্যর্থ হয়। মালয়েশিয়া ছাড়াও অস্ট্রেলিয়া, বাংলাদেশ, ব্রুনাই, চীন, ভারত, ইন্দোনেশিয়া, জাপান, নিউজিল্যান্ড, ফিলিপাইন, সিঙ্গাপুর, দক্ষিণ কোরিয়া, তাইওয়ান, থাইল্যান্ড, যুক্তরাষ্ট্র ও ভিয়েতনাম বিভিন্নভাবে অনুসন্ধানে অংশগ্রহণ করে। অংশগ্রহণকারী যান্ত্রিক সম্পদসমূহ:
সামুদ্রিক নজরদারি বিমান; এয়ার ফোর্স সি-১৩০ হারকিউলিস ও মিল মি-১৭। রুকমিনি নাভেল স্যাটেলাইট। ভারতীয় মূল ভূখন্ডের দিকে অনুসন্ধান এলাকার প্রসার ঘটানো হয়, পূর্ব নৌ কমান্ড থেকে অতিরিক্ত সম্পদ কাজে লাগানো হয়।
সহযোগিতা
হিশামুদ্দিন হুসাইন, মালয়েশিয়ার প্রতিরক্ষামন্ত্রী যিনি একই সাথে দেশটির ভারপ্রপ্ত পরিবহন মন্ত্রী, তিনি অনুসন্ধানে অংশগ্রহণকারী দেশগুলোর মধ্যে পারস্পারিক সমস্যার সম্ভাবনা নাকচ করে দেন। বিভিন্ন সূত্রেমতে একই সাথে কয়েকটি দেশ যৌথভাবে অনুসন্ধান পরিচালনা করলেও ভৌগোলিক কারণে তাদের মধ্যে গোয়েন্দা তথ্য আদান-প্রদান নিয়ে সমস্যা থাকতে পারে। কিন্তু মন্ত্রী বলেন, দেশগুলোর মধ্যে আঞ্চলিক দ্বন্দ্ব থাকলেও প্রকৃত বিশ্বাসের বিষয় জড়িত ছিল ও তথ্য উপাত্ত ভাগাভাগি করে নেওয়ার পরিস্থিতি ছিল। আন্তর্জাতিক সম্পর্ক বিশেষজ্ঞদেরমতে, সার্বভৌমত্ব, স্বায়ত্তশাসন, নিরাপত্তা, গোয়েন্দা প্রভৃতি মিলিয়ে বহুপাক্ষিক অনুসন্ধান কার্যক্রম জঠিল হয়ে উঠেছে। একজন চীনা একাডেমিকের পর্যবেক্ষণ অনুসারে এটি বহুপাক্ষিক যৌথ অনুসন্ধান ছিল না, প্রতিটি দেশ স্বাধীনভাবে অনুসন্ধান চালিয়েছে।
মালয়েশিয়া প্রথমদিকে এর সামরিক রাডারের তথ্য-উপাত্ত অত্যন্ত গোপনীয়তার কথা বলে প্রকাশ করতে অস্বীকৃতি জানায় কিন্তু পরবর্তিতে তারা প্রকাশে রাজি হয়। নিরাপত্তা বিশেষঞ্জরা  মনে করেন, অন্যদের সামরিক রাডারের তথ্যে প্রবেশ করতে দেওয়া নিরাপত্তার জন্য হুমকি হয়ে উঠতে পারে। উদাহরণস্বরুপ, কোন একটি রাডারের ছবি তোলার ক্ষমতা নির্ভর করে তাদের রাডার কতটা শক্তিশালী তার উপর কেউ কেউ মনে করেন, হয়ত কোন দেশ সংশ্লিষ্ট বিমানটির ছবি তাদের রাডারে পেয়েছে কিন্তু নিজেদের নিরাপ্তার স্বার্থে সেটা কারো সাথে ভাগাভাগি করছে না। অন্যদিকে দক্ষিণ চীন সাগরে টহলরত সাবমেরিনগুলোও সম্ভবত পানিতে কোন ধরনের তথ্য পেয়ে থাকতে পারে কিন্তু এটি প্রকাশ করা মানে সাবমেরিনের অবস্থান নিশ্চিত করা ও তাদের ক্ষমতা সম্পর্কে অন্যকে জানানো। যাইহোক, গার্ডিয়ানের তথ্যানুসারে যৌথঅনুসন্ধানের প্রতি সম্মান জানিয়ে ভিয়েতনাম কর্তৃপক্ষ তাদের আকাশসীমায় অনুসন্ধানের অংশ হিসেবে চীনা বিমান ঢুকতে দিয়েছে।
যাত্রী ও কর্মী
মালয়েশিয়া এয়ারলাইনস ফ্লাইটের নিবন্ধিত তালিকা অনুসারে ২২৭ জন যাত্রী ও ১২ জন কর্মীর নাম ও জাতীয়তা প্রকাশ করেছে।
কর্মী
সকল কর্মীই মালয়েশিয়ার নাগরিক। ফ্লাইটটির পাইলট ছিলেন পেনাগ অঞ্চলের ৫৩ বছর বয়সী জাহারি আহমেদ শাহ; তিনি মালয়েশিয়া এয়ারলাইন্সে ১৯৮১ সালে যোগদান করেন ও তার ১৮,৩৬৫ ঘণ্টা বিমান চালানোর অভিজ্ঞতা রয়েছে। এছাড়াও তিনি নতুন পাইলটদের পরীক্ষার পরীক্ষকও ছিলেন।
কো-পাইলট ২৭ বছর বয়সী ফকির আব্দুল হামিদ ২০০৭ সাল থেকে মালয়েশিয়া এয়ারলাইন্সের কর্মী ছিলেন ও তার ২,৭৬৩ ঘণ্টা বিমান চালনার অভিজ্ঞতা ছিল। প্রশিক্ষণ শেষ করে তিনি মাত্রই বোয়িং ৭৭৭-২০০০ এ স্থানান্তরিত হন।
যাত্রী
২২৭ জন যাত্রীর দুই-তৃতীয়ংশই চীনা নাগরিক, তাদের মধ্যে ১৯ জনের একটি শিল্পী দল সাথে ৬ জন পারিবারিক সদস্য ও ৪ জন স্টাফ কুয়ালালামপুরে তাদের লিপিবিদ্যা প্রদর্শনী শেষে দেশে ফিরছিলেন; ৩৮ জন যাত্রী মালয়েশিয়ার। বাকী যাত্রীরা ১৩টি ভিন্ন ভিন্ন দেশের নাগরিক। মোট যাত্রীর মধ্যে ২০ জন ছিলেন টেক্সাসাসের অস্টিন ভিত্তিক প্রযুক্তি প্রতিষ্ঠান ফ্রিস্কেল সেমিকন্ডাক্টরের গবেষক/বিশেষজ্ঞ। ২০ জনের মধ্যে ১২ জন মালয়েশিয়ার ও ৮ জন চীনের নাগরিক।